# Lluís López Mármol

Lluís López Mármol (Sant Joan de Vilatorrada, 5 de març de 1997) és un futbolista professional català que juga com a defensa central pel Reial Saragossa.

## Biografia

Nascut a Manresa, López va ingressar al planter del RCD Espanyol el 2005, a vuit anys, després d'haver començat a jugar al Club Gimnàstic Manresa. El 4 de juny de 2015 fou promocionat al RCD Espanyol B, i va fer la pretemporada amb el primer equip el juliol.
López va debutar com a sènior el 23 d'agost de 2015, com a titular, i va veure targeta groga, en una victòria per 1–0 a casa contra el Lleida Esportiu al campionat de Segona Divisió B. Va marcar el seu primer gol a la categoria el 4 d'octubre, l'únic del seu equip en un empat 1–1 contra el València CF Mestalla també a la Ciutat Esportiva Dani Jarque; tretze dies més tard, va marcar un doblet en una derrota per 4–5 a casa contra el CE Eldenc.
El 6 de juliol de 2018, López va renovar contracte fins al 2022, i fou promocionat al primer equip definitivament per la temporada 2019–20. Va debutar amb el primer equip l'1 de novembre, entrant com a suplent a la segona part pel lesionat Naldo en una derrota per 1–2 a fora contra el Cadis CF, a la Copa del Rei.
López va debutar a La Liga el 21 de gener de 2019, jugant els 90 minuts en una derrota per 0–3 a fora contra la SD Eibar. El 30 de gener de l'any següent, després que hagués jugat poc, fou cedit al CD Tenerife de Segona Divisió fins a final de la temporada.
Després del seu retorn, López va disputar 18 partits durant la temporada 2020–21, en què els Pericos van ascendir a primera. El 18 d'agost de 2021, va acabar contracte amb el club, i en va signar un per dos anys amb el Reial Saragossa de segona divisió tot just hores després.

## Referències

* ↑ «El jove Lluís López pot mantenir 26 anys de presència de la regió central a la lliga». Regió 7, 21-08-2015. [Consulta: 3 novembre 2015].
* ↑ «Lluís López, el último de la fábrica de centrales» (en castellà). Diario la Grada, 23-09-2015. Arxivat de l'original el 24 de setembre 2015. [Consulta: 3 novembre 2015].
* ↑ «Ocho jugadores del Juvenil A tendrán dorsal del Espanyol B» (en castellà). Diario la Grada, 04-06-2015. Arxivat de l'original el 22 de setembre 2015. [Consulta: 4 novembre 2015].
* ↑ «El primer equipo inicia el primer 'stage'» (en castellà). Vavel, 09-07-2015. [Consulta: 4 novembre 2015].
* ↑ «1–0: Estreno victorioso» (en castellà). RCD Espanyol, 23-08-2015. [Consulta: 4 novembre 2015].
* ↑ «1–1: Igualdad total» (en castellà). RCD Espanyol, 04-10-2015. [Consulta: 4 novembre 2015].
* ↑ «4–5: Derrota dolorosa» (en castellà). RCD Espanyol, 17-10-2015. [Consulta: 4 novembre 2015].
* ↑ «Lluís López renueva hasta el 2022» (en castellà). RCD Espanyol, 06-07-2018. [Consulta: 27 gener 2019].
* ↑ «Los suplentes del Cádiz sonrojan al Espanyol» (en castellà). Marca, 01-11-2018. [Consulta: 1r novembre 2018].
* ↑ «Lluís López, cedido al CD Tenerife» (en castellà). RCD Espanyol, 30-01-2020. [Consulta: 2 febrer 2020].
* ↑ «Lluís López finaliza su etapa en el RCD Espanyol» (en castellà). RCD Espanyol, 18-08-2021. [Consulta: 18 agost 2021].
* ↑ «El Real Zaragoza incorpora al defensa central Lluís López» (en castellà). Real Zaragoza, 18-08-2021. [Consulta: 18 agost 2021].

## Enllaços externs

* Perfil oficial de l'Espanyol
* Lluís López a BDFutbol
* Lluís López a La Preferente (castellà)
* Lluís López, Fitxa a Soccerway